TRUE พุ่ง 4% รับผลบวกหลังสนช.คว่ำบอร์ดกสทช.ชุดใหม่ โบรกฯชี้ปี 61 กำไรทะลุ 3 หมื่นลบ.
TRUE พุ่ง 4% รับผลบวกหลังสนช.คว่ำบอร์ดกสทช.ชุดใหม่ โบรกฯชี้ปี 61 กำไรทะลุ 3 หมื่นลบ. โดยปิดตลาดภาคเช้าอยู่ที่ระดับ 7.55 บาท เพิ่มขึ้น 0.30 บาท หรือ 4.14% สูงสุดที่ระดับ 7.55 บาท ต่ำสุดที่ระดับ 7.25 บาท มูลค่าการซื้อขาย 1.60 พันล้านบาท
20 เม.ย. 2561

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ปิดตลาดภาคเช้าอยู่ที่ระดับ 7.55 บาท เพิ่มขึ้น 0.30 บาท หรือ 4.14% สูงสุดที่ระดับ 7.55 บาท ต่ำสุดที่ระดับ 7.25 บาท มูลค่าการซื้อขาย 1.60 พันล้านบาท

ด้านนักวิเคราะห์ บล.ทิสโก้ระบุในบทวิเคราะห์ว่า TRUE ได้ประโยชน์หลังสนช.ลงมติคว่ำการคัดเลือกบอร์ดกสทช.ชุดใหม่ เนื่องจากมีคลื่นพร้อมในการแย่งชิงส่วนตลาดจากคู่แข่ง อีกทั้งแนวโน้มผลประกอบการปีนี้คาดจะพลิกมีกำไรสูงถึง 3.09 หมื่นล้านบาท จากการขายสินทรัพย์ให้ DIF ลูกค้าบรอดแบนด์ที่เพิ่มขึ้น รวมถึงการควบคุมค่าใช้จ่ายที่ดีขึ้น โดยให้ราคาพื้นฐานที่ 8.40 บาท